text: Turistkrise skal løses af kysterne
  29 maj 2014 kl. 16.01
  Væksten i dansk turisme er gået i stå, og få at få den i gang foreslår Regeringen blandt andet, at der skal satses mere på kystturisme.
  Danmark har et stort turismeerhverv, der skaber ca. 120.000 fuldtidsstillinger og omsætter for ca. 82 milliarder kr. årligt. Men der er ikke længere vækst i turismen, og det skal turistbranchen ved kysterne være med til at lave om på.
  - Der skal satses meget mere på kyster, for her kan de tilbyde noget, man ikke kan få andre steder, siger Turismeordfører for Venstre, Hans Christian Thoning, til TV SYD.
  